নাগরাকাটা ব্লকের খেরকাটা গ্রামের ডায়না নদী। আগে খেয়া পারাপারের জন্য একটি নৌকা ছিল। কিন্তু, তা ভেঙে যাওয়ায় বিপাকে পড়েছে একদল খুদে পড়ুয়া। কারণ নদীর অপর পারে তাদের স্কুল। 
১নং আংরাভাষা গ্রামপঞ্চায়েতের খেরকাটা বস্তিতে কোনও স্কুল বা বাজার নেই। সকলকেই এই ডায়না নদী পেরিয়ে ওপারে নাথুয়ায় যেতে হয়। সেখানে রয়েছে স্কুল থেকে শুরু করে বাজার-হাট— সবকিছু। কিন্তু, খেয়া পারাপারের নৌকা ভেঙে যাওয়ায় এখন সকলেই নদীর মধ্যে দিয়ে হেঁটে নাথুয়ায় আসছেন। নদীর বুক সমান জল আর তীব্র স্রোতকে উপেক্ষা করেই এই পারাপার চলছে। বর্ষা এসে গিয়েছে। জলও বেড়ে চলেছে ডায়না নদীর। সুতরাং, এভাবে কতদিন আর পায়ে হেঁটে নদী পারাপার করা যাবে সেই চিন্তায় পড়েছেন খেরকাটার মানুষ। সব জেনেও আপাতত নিশ্চুপ প্রশাসন। 

দেখুন নদী পারাবারের সেই ভয়ঙ্কর ভিডিও...